**LUONNOS**

Valtioneuvoston asetus

valtionavustuksen myöntämisestä Suomen luontopaneelin tehtävien täyttämiseksi

Valtioneuvoston päätöksen mukaisesti säädetään valtionavustuslain (688/2001) 8 §:n nojalla:

1§

Soveltamisala

Tätä asetusta sovelletaan myönnettäessä valtionavustuksia valtion talousarvion määrärahojen puitteissa luonnonsuojelulain (9/2023) 12 §:ssä tarkoitetun Suomen luontopaneelin toimintaan.

2 §

Valtionapuviranomainen

Tämän asetuksen mukaisia valtionavustuksia myöntää ympäristöministeriö.

3 §

Valtionavustuksen tarkoitus

Valtionavustusta voidaan myöntää Suomen luontopaneelin luonnonsuojelulain12 §:ssä säädetyn tehtävän täyttämiseksi. Avustusta ei voi käyttää muihin tarkoituksiin.

4 §

Valtion avustuksen hakeminen

Suomen luontopaneelin jäsen toimittaa valtionavustushakemuksen yhteisymmärryksessä taustaorganisaationsa kanssa valtionapuviranomaiselle. Taustaorganisaatiolla tarkoitetaan sitä yliopistoa tai korkeakoulua, jossa Suomen luontopaneelin jäsen kulloinkin toimii. Yhteisymmärryksellä tarkoitetaan sitä, että taustaorganisaatio on antanut sitoumuksensa valtionavustuksen hakemiseen.

Valtion virastoille ja tutkimuslaitoksille ei voida myöntää avustusta tämän asetuksen nojalla.

Valtionapuviranomainen järjestää avustushaun enintään kaksi kertaa vuodessa.

———

Tämä asetus tulee voimaan päivänä kuuta 20 .

Helsingissä x.x.20xx

…ministeri Etunimi Sukunimi

Nimike Etunimi Sukunimi